MApN: misiuni de poliţie aeriană, executate în urma detectării unor activităţi deasupra Mării Negre.
Două misiuni de poliţie aeriană au fost executate de Forţele Aeriene Române, în ultimele trei zile. Potrivit MApN, în perioada 17-19 februarie, aeronave de tip F-16 Fighting Falcon şi MiG-21 LanceR, din cadrul Forţelor Aeriene Române, au executat două misiuni de poliţie aeriană în spaţiul aerian naţional. În prezent, Forţele Aeriene Române execută, alături de militari din forţele aeriene ale Italiei, Germaniei şi Statelor Unite, misiuni de Poliţie Aeriană Întărită sub comandă NATO pentru apărarea spaţiului aerian naţional.
Două misiuni de poliţie aeriană au fost executate de Forţele Aeriene Române, în ultimele trei zile, în urma detectării unor activităţi aeriene deasupra Mării Negre.Potrivit MApN, în perioada 17-19 februarie, aeronave de tip F-16 Fighting Falcon şi MiG-21 LanceR, din cadrul Forţelor Aeriene Române, au executat două misiuni de poliţie aeriană în spaţiul aerian naţional.Dirijarea, controlul şi coordonarea misiunii au fost gestionate de către controlorii de trafic aerian din cadrul Centrului de Operaţii Aeriene.Centrul NATO de operaţiuni aeriene combinate (CAOC), Torrejón, a ordonat decolarea aeronavelor aflate în serviciul de luptă Poliţie Aeriană în România sub comandă NATO. Decizia a fost luată în urma detectării unor activităţi aeriene deasupra Mării Negre, în afara spaţiului aerian naţional.Aeronavele militare româneşti au executat patrulare aeriană, după care au revenit la aerodromul de bază pentru refacerea capacităţii de zbor, au explicat reprezentanţii MApN.În prezent, Forţele Aeriene Române execută, alături de militari din forţele aeriene ale Italiei, Germaniei şi Statelor Unite, misiuni de Poliţie Aeriană Întărită sub comandă NATO pentru apărarea spaţiului aerian naţional.